Sundkrog Lagenes Alder 
og Dannelsesmaade. 
I de foregaaende Afsnit er givet en Række Oplysninger om de 
forsteningsrige Lag ved Vestre Gasværk og i Sundkrogen, men det 
vigtige Spørgsmaal om deres Alder er hidtil ladt uomtalt. Det skal 
derfor i det følgende blive taget op til Drøftelse, og der kan herved 
blive Lejlighed til at komme ind paa en Omtale af Lagenes Dannel¬ 
sesmaade. 
Aldersspørgsmaalet har to Sider, man kan sige: en, der vender 
udad, og en, der vender indad, idet der kan være Tale om dels at 
bestemme Alderen i Forhold til kendte, udenlandske Aflejringer og 
dels at sammenligne Lagene med de forskellige Led af den danske 
Lagrække. 
Den første Side af Sagen har allerede været behandlet af von 
Koenen i Tilslutning til hans Bearbejdelse af Forsteningerne fra 
Vestre Gasværk. Der vilde derfor ikke være nogen Grund til at 
komme tilbage hertil, hvis ikke det havde vist sig, at det Materiale, 
von Koenen byggede paa, i flere Henseender var ufuldstændigt. Han 
manglede, som tidligere paavist, nogle af de indsamlede Forsteninger, 
og det var netop de Former ( Terebratula , Crania o. s. v.), som tyde¬ 
ligst pegede i Retning af Saltholmskalken, og som derfor — i hvert 
Fald dengang — kunde tale for en noget højere Alder. Dernæst giver 
ikke engang det samlede Materiale fra Vestre Gasværk nogen Fore¬ 
stilling om, i hvor høj Grad dette Element præger Faunaen i de 
nedre og forsteningsrigeste Lag, som kun ved en enkelt Lejlighed var 
tilgængelige en ganske kort Tid; først ved Undersøgelsen i Sundkrogen 
har man faaet rigeligt af Forsteninger fra denne Horisont. Og endelig 
er der ved de nye Indsamlinger ogsaa fremkommet en saadan Mængde 
af for Danmarks nye Forsteninger, at man med Grund kan haabe, 
at en ny Bearbejdelse vil give adskilligt flere Holdepunkter ved en 
Danmarks geologiske Undersøgelse II R. Nr. 38. 4 
